| **Glyptostrobus pensilis** |
| --- |
| Glyptostrobus pensilis*Glyptostrobus pensilis* lapeliai ir sunokę kankorėžėliai |
| Grėsmingai nykstantys - gresia nepaprastai didelė rizika išnykti gamtoje |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Pušūnai  *( Pinophyta)* |
| Klasė: | Pušainiai  *( Pinopsida)* |
| Šeima: | Kiparisiniai  *( Cupressaceae)* |
| Pošeimis: | *Taxodioideae*  *( Taxodioideae)* |
| Gentis: | *Glyptostrobus*  *( Glyptostrobus)* |
| Rūšis: | *Glyptostrobus pensilis*  *( Glyptostrobus pensilis)* |

 |
| Binomas |
| ***Glyptostrobus pensilis***(Staunton ex D.Don) K.Koch, 1873 |

**Glyptostrobus pensilis** (lot. *Glyptostrobus pensilis*, angl. *Chinese Swamp Cypress*, viet. *Thông nước*, kin. 水松) – pušūnų (*Pinophyta*) skyriaus, kiparisinių (*Cupressaceae*) šeimos, *Taxodioideae* pošeimio ir vienintelė *Glyptostrobus* gentyje išlikusi medžių rūšis. Medžiai vienanamiai, visžaliai ar iš dalies sezonu metantys lapelius.

Glyptostrobus pensilis šakėlės
Glyptostrobus pensilis nesubrendęs kankorėžėlis
Glyptostrobus pensilis žievė

Paplitimas
----------

Viena rečiausių pasaulyje medžių rūšis. Natūralus jų arealas Rytų Azijoje – subtropinės Kinijos pietuose esančiose žemumose, Vietname, Laose.

Kinijoje savaime augančių gamtoje šios rūšies medžių nėra žinoma (auga tik kultivarai), bet yra manoma, kad nedaug individų dar gali būti išlikusių, tik jie nepastebėti.
Ši rūšis laikoma kaip savaimine keliose subtropinėse pietų Kinijoje provincijose – Guangdongo provincijoje auga bene daugiausiai šių medžių kultivarų, ir čia jie dažniausiai pasitaiko Perlų upės deltoje. Labai reti pietinėje Guangsio provincijoje. Nedaug auga ir Mindziango upės žemupyje (Fudziano provincija), nors tikėtinai čia kažkada buvo įntrodukuoti. Taip pat introdukuoti Kinijos Hainano, Junanio, Sičuano, rytinėje Dziangsi dalyje, rytinėje Sičuano dalyje. Šiose visose subtropikų klimato Kinijos provincijose yra pasodintos ir didesnės šių kultivarų plantacijos – daugiau kaip 200 tūkstančių medelių.

Vietnamo Daklako provincijoje yra išlikusių nedaugiau kaip 300 medžių, augančių penkiose vietovėse (*pagal Averyanov 2009 m.*). Iš jų trijose vietovėse šių medžių populiacijos turi mažiau kaip po 10 individų. Pagrindinės šių medžių augavietės yra *Earal* ir *Trap Kso* gamtos draustiniuose. Per dvidešimt metų iš šių medžių nebuvo surinkta gyvybingų sėklyčių (*pagal Averyanov 2009 m.*). Vietname augančių kamienai nuo 20 cm iki 180 cm skersmens, bei nuo 50 iki 600 metų.

Neseniai rasta medžių augančių Laoso Kamuano provincijoje esančios *Nakai* plynaukštės šešiose vietovėse (*pagal Thomas ir LePage 2011*). Bendras medžių kiekis Laose nedaugiau kaip 100 individų (*pagal Thomas ir LePage 2011*).

Nors bendras žinomų medžių kiekis ir daugiau kaip 250 vienetų (iš jų brandžių medžių mažiau kaip 250 vienetų), bet tik keletas jų gali išauginti gyvybingas sėklites, kad galėtų daugintis ir išlikti ši rūšis.

### Biotopas

Tropikų ir subtropikų zonų medis auga žemumose ir neaukštose plynaukštėse – upių pakrantėse, užliejamose, permirkusiose vietovėse. Mėgsta atvirą, saulėtą vietą. Jų populiacijos Vietname ir Laose auga 500–700 m aukščio altitudėse.

### Nykimo priežastys

Kinijoje ir Vietname ši medžių rūšis buvo beveik išnaikinta plėtojant žemės ūkį, taip pat pelkių sausinimas, drenažo tiesimas.

Matmenys
--------

Vidutiniškai užauga iki 20–30 metrų aukščio. Kamieno skersmuo 0,6–0,7 m, stambiausių pasitaikiusių medžių kamienas iki 1,5 m skersmens. Išplatėjusio kamieno pagrindo aukštis apie 0,7 m. Aukščiausias, **39 m** aukščio kultivaras auga pietinėje Kinijoje.

Amžius
------

Gyvena ilgiau kaip 600 metų.

Apibūdinimas
------------

Laja piramidės arba ovalios formos, bet su medžio amžiumi platėja. Kamienas tiesus, bet kartais iš kamieno pagrindo išauga nevienodo dydžio 2-3, rečiau net 5 kamienai. Jų žievė stora, pilkai ruda. Lapeliai panašūs į spygliukus 5-20 mm ilgio bei 1–2 mm pločio, ant šakelių išsidėstę dviem eilutėmis. Ant viršutinės lajos šakelių lapeliai georokai trumpesni 2–3 mm ilgio, panašūs į žvynelius. Žiedai apdulkinami sausio–kovo mėnesį. Kankorėžėliai kriaušės formos ir kol nesubrendę yra žali, vėliau bręsdami keičia spalvą, kol tampa gelsvai rudi. Jie kriaušės formos ir 2–3 cm ilgio, bei 1–1,5 cm pločio. Kai sudręsta, kankorėžėliai prasiveria ir iš jų iki ateinančio pavasario ima kristi 5–20 mm ilgio su sparneliais sėklytės. Sėklos subręsta rugsėjo–spalio, rečiau lapkričio mėnesiais. Iš šoninių šaknų 0,5-5 m atstumu aplink kamieno pagrindą išauga iki 0,6 m aukščio ir 0,3 storio orinės šaknys, kurios išnirę virš vandens.

Pavadinimas ir sinonimai
------------------------

Glyptostrobus pensilis **水松** kinų kalba reiškia vandens pušį. Žemiau kiti sinonimai:

|  |  |  |
| --- | --- | --- |
| * *Cuprespinnata heterophylla* (Brongn.) J. Nelson
* *Cuprespinnata sinensis* (J. Forbes) J. Nelson
* *Cupressepinnata heterophylla* (Brongn.) J. Nelson
* *Cupressepinnata sinensis* (J.Forbes) J. Nelson
* *Cupressus nucifera* Carrière
* *Glyptostrobus aquaticus* (Roxb.) R.Parker
 | * *Glyptostrobus heterophyllus* (Brongn.) Endl.
* *Glyptostrobus sinensis* A.Henry ex Loder
* *Juniperus aquatica* Roxb.
* *Sabina aquatica* (Roxb.) Antoine
* *Schubertia nucifera* Denham ex Endl.
* *Taxodium heterophyllum* Brongn.
 | * *Taxodium japonicum* Dehnh. ex Gordon
* *Taxodium japonicum* var. *heterophyllum* Brongn.
* *Taxodium sinense* J.Forbes
* *Thuja lavandulifolia* Poir.
* *Thuja pensilis* Abel
* *Thuja pensilis* Staunton ex D.Don
 |

Panaudojimas
------------

Vėjo išverstų medžių kamienai panaudojami pastatų konstrukcijoms, tiltų tiesime, baldų gamyboje.

Nuorodos
--------

|  |  |
| --- | --- |
|  | **Vikiteka: Glyptostrobus pensilis** – vaizdinė ir garsinė medžiaga  |

* Mokslinis pavadinimas per (theplantlist.org), (ipni.org), (kew.org), (tropicos.org) svetaines, *anglų kalba*
* **Preliminary Observation of Native Glyptostrobus pensilis (Taxodiaceae) Stands in Vietnam. Last modified on 14/5/2010 at 2:49:00 PM. (botanyvn.com)**, *anglų k.*
* Introduction of Vietnam conifers: water pine. Last modified on 17/4/2009 at 11:18:00 AM. (botanyvn.com), *anglų k.*
* Phát hiện cây thủy tùng có thể sinh sản bằng rễ. Cập nhật ngày 8/2/2011 lúc 8:58:00 PM. (botanyvn.com), *vietnamiečių kalba*
* một lần đi thực tế xem hình ảnh thuỷ tùng như thế nào (huongsacdatviet.com) Archyvuota kopija 2016-03-16 iš Wayback Machine projekto. *vietnamiečių k.*
* A new abietane diterpene from Glyptostrobus pensilis (sciencedirect.com), *anglų k.*
* Genetic diversity of natural and planted Glyptostrobus pensilis populations: a comparative study (ncbi.nlm.nih.gov), *anglų k.*
* Regeneration of complete Glyptostrobus pensilis (Staunton ex D. Don) K. Koch plants from in vitro derived shoots (vjs.ac.vn), *anglų k.*
* Glyptostrobus pensilis (efloras.org), *anglų k.*
* Glyptostrobus pensilis (conifers.org), *anglų k.*
* Glyptostrobus pensilis (iucnredlist.org), *anglų k.*
* Glyptostrobus pensilis Archyvuota kopija 2017-04-03 iš Wayback Machine projekto. *anglų k.*
* Chinese water fir (arkive.org) Archyvuota kopija 2012-02-19 iš Wayback Machine projekto. *anglų k.*
* Swamp cypress (atreeaday.com) Archyvuota kopija 2013-02-18 iš Wayback Machine projekto. *anglų k.*
* Glyptostrobus pensilis (biotik.org) Archyvuota kopija 2012-03-09 iš Wayback Machine projekto. *anglų k.*
* Glyptostrobus pensilis (eol.org), *anglų k.*
* FORUM: Glyptostrobus pensilis (gardenweb.com), *anglų k.*
* Glyptostrobus pensilis (hubertus-nimsch.de) Archyvuota kopija 2013-09-29 iš Wayback Machine projekto. *vokiečių kalba*
* Glyptostrobus pensilis (google.co.uk)

|  |  |  |  |
| --- | --- | --- | --- |
| 

| Ž • A • RDendrologija |
| --- |
|  |
| 
Botanika · Augalija · Flora · Augalai · Sumedėjęs augalas · Liana · Puskrūmis · Krūmokšnis · Krūmas · Krūmedis · Medis · Vaismedis · Kultivaras · Lapuočiai · Spygliuočiai · Vienanamis augalas · Dvinamis augalas
Iliustruotas Lietuvos augalų genčių vardynas · Lietuvos vietinės medžių ir krūmų rūšys · Lietuvos išskirtiniai medžiai · Lietuvos svetimžemė dendroflora · Pasaulio išskirtiniai medžiai 
Miškas · Miško skliautas · Pomiškis · Lietuvos miškai · Pasaulio miškai (šalys pagal miškų plotą) · Miškų nykimas (neteisėtas miško kirtimas)
Miškininkystė (ekologinė miškininkystė) · Miško atkūrimas · Įveisimas · Miškų ūkis · Miškų urėdija · Girininkija · Eiguva · Lietuvos miškų institutas |

 |